ปริญญ์ กุญชร

ปริญญ์ กุญชร (21 กรกฎาคม พ.ศ. 2538 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งผู้รักษาประตูให้แก่มหาวิทยาลัยเกษตรศาสตร์ ในศึกไทยลีก 2

 อาชีพในช่วงเริ่มต้น 
ปริญญ์เกิดที่กรุงเทพมหานคร แต่เติบโตที่เชียงใหม่ เขาเข้าเรียนที่โรงเรียนวชิรวิทย์และได้ร่วมทีมฟุตบอลของโรงเรียน กระทั่งเป็นตัวแทนจังหวัดเชียงใหม่ ที่แข่งในการแข่งขันฟุตบอลเยาวชนและประชาชนสองครั้ง หลังจากสำเร็จการศึกษาระดับมัธยมศึกษาตอนปลายจากโรงเรียนราชวินิตบางแคปานขำในกรุงเทพมหานคร เขาตัดสินใจที่จะแข่งฟุตบอลอาชีพและเซ็นสัญญากับสโมสรฟุตบอลพะเยาใน พ.ศ. 2556 แต่ใช้เวลาสองฤดูกาลในฐานะผู้รักษาประตูตัวสำรองตัวที่สอง

 อาชีพระดับสโมสร 
เขาเริ่มลงแข่งใน พ.ศ. 2558 และกลายเป็นผู้รักษาประตูหลักของสโมสรฟุตบอลพะเยา การลงแข่งของเขาทำให้เขาเซ็นสัญญากับสโมสรฟุตบอลราชบุรี มิตรผล ในศึกไทยลีก แต่เป็นในฐานะตัวสำรองอีกครั้ง โดยเขาลงแข่งให้แก่ทีมดังกล่าวเพียงครั้งเดียวในศึกไทยลีกคัพ ซึ่งทีมนี้ต้องพบกับความพ่ายแพ้อย่างพลิกความคาดหมายที่ 0 ประตูต่อ 2 ให้แก่สโมสรฟุตบอลจันทบุรีในศึกไทยลีกคัพ จากนั้นเขาย้ายกลับมายังพะเยาอีกครั้งในฤดูกาล 2560 แต่ถูกปล่อยตัวก่อนจบนัดแรกเนื่องจากสโมสรประสบปัญหาทางการเงิน เขากลับไปเรียนมหาวิทยาลัยอีกครั้งในช่วงสั้น ๆ ก่อนจะได้รับเชิญให้ไปทดสอบฝีเท้ากับทีมท้องถิ่นในสโมสรฟุตบอลเจแอล เชียงใหม่ ยูไนเต็ด ซึ่งเป็นทีมในศึกไทยลีก 4 โดยเขาได้เซ็นสัญญาเป็นเวลาหกเดือน ที่เริ่มต้นฤดูกาลในตำแหน่งผู้รักษาประตูตัวสำรองอีกครั้ง และในท้ายที่สุด เขาก็ได้เป็นผู้เล่นตัวจริง โดยในช่วงปลายฤดูกาล 2560 ได้ทำให้ทีมเจแอล เชียงใหม่ เลื่อนชั้นขึ้นมาได้ นอกจากนั้น ยังได้ผ่านเข้าสู่รอบรองชนะเลิศในศึกช้าง เอฟเอคัพ (ทว่าแพ้ต่อสโมสรฟุตบอลแบงค็อก ยูไนเต็ด 0 ประตูต่อ 3) กระทั่งเป็นนักฟุตบอลไทยลีก 4 คนเดียวที่ได้รับการเรียกตัวให้ติดทีมชาติรุ่นอายุไม่เกิน 23 ปี ในศึกเอ็ม-150 คัพ ต่อมา เขาได้เซ็นสัญญากับสโมสรฟุตบอลไทยฮอนด้าในศึกไทยลีก 2 ฤดูกาล 2561 ส่วนใน พ.ศ. 2565 ขณะทำหน้าที่ให้แก่สโมสรฟุตบอลอยุธยา ยูไนเต็ด ด้วยสัญญายืมตัว เขาได้ยิงประตูสุดสวยจากระยะไกลในนัดแรกของฤดูกาล ด้วยการเตะฟรีคิกและสร้างความประหลาดใจให้แก่ผู้รักษาประตูของสโมสรฟุตบอลมหาวิทยาลัยเกษตรศาสตร์

 อ้างอิง 

 แหล่งข้อมูลอื่น 


หมวดหมู่:นักฟุตบอลชายชาวไทย
หมวดหมู่:ผู้รักษาประตูฟุตบอลชาย
หมวดหมู่:ผู้เล่นสโมสรฟุตบอลพะเยา
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:ผู้เล่นสโมสรฟุตบอลไทยฮอนด้า
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลเมืองกาญจน์ ยูไนเต็ด
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 4
หมวดหมู่:นักฟุตบอลจากจังหวัดเชียงใหม่
หมวดหมู่:ผู้รักษาประตูฟุตบอลที่ทำประตูได้